આજનાં બાળકો મોબાઈલ, વીડિયો ગેઈમ, સમરકેમ્પ અને ટીવીની કાર્ટૂન ચેનલો વગેરેમાં થોડા વધારે પડતાં જ મશગુલ થઈ ગયાં છે. જૂની પરંપરાગત રમતો પણ જાણે અદૃશ્ય થઈ ગઈ છે. એવું નથી કે એ બધું ખોટું છે. બદલાતા સમય સાથે મોબાઈલ ગેમ્સ, ટીવી, ફિલ્મ, ટેબલેટ બધું જ જરૂરી છે. પરંતુ તેની અતિશયોક્તિ થાય અને પરંપરાગત રમતો વિસરાઈ જાય એ અયોગ્ય છે. એવું થવાથી બાળકનો શારીરિક અને માનસિક વિકાસ રંધાઈ જાય છે. સવાલ એ પણ છે કે આજના બાળકોને આ રમતો વિશે ખબર જ નથી. ત્યારે ‘સાધના’ એ પરંપરાગત રમતો અહીં પ્રસ્તુત કરે છે. આશય છે કે બાળક પરંપરા અને ભાવિ ટેકનોલોજી સાથે સમાનપણે જોડાયેલો રહે અને વિકસે... તો બાલદોસ્તો, આ વેકેશનમાં આ રમતો રમવા તૈયાર થઈ જાવ.